“กรณีร้องเรียน น้ำเน่าเสียในคลองลำโคลัด ส่งกลิ่นเหม็นรบกวน บริเวณถนนกาญจนาภิเษก เขตบางแค  Traffy Fondue ๒๐๒๒-H๗๒WZ๖   สำนักงานจัดการคุณภาพน้ำ สำนักการระบายน้ำ ได้เข้าตรวจสอบและเก็บตัวอย่างน้ำตรวจวิเคราะห์คุณภาพ บริเวณที่ระบุพิกัด เมื่อวันที่ ๒๐ ธันวาคม ๒๕๖๕ พบค่า DO หรือค่าออกซิเจนละลายในน้ำ ๒.๔ มิลลิกรัม/ลิตร เพียงพอที่สิ่งมีชีวิตในน้ำจะอาศัยอยู่ได้ และค่า บีโอดี (Biochemical Oxygen Demand: BOD) ซึ่งเป็นค่าที่บ่งชี้ถึงความสกปรกในน้ำ มีค่า ๔ มิลลิกรัม/ลิตร โดยเกณฑ์มาตรฐานค่า  BOD สำหรับน้ำอุปโภคที่ใช้กันทั่วๆไปจะมีค่าประมาณ  5-8 มิลลิกรัม/ลิตร บ่งบอกว่าสภาพน้ำอยู่ในเกณฑ์ดี สภาพน้ำในวันที่ตรวจสอบ คลองมีสีตามธรรมชาติ ไม่มีกลิ่นเหม็น ไม่พบขยะตกค้างในคลอง จากการสอบถามชาวบ้านริมคลองพบว่าสภาพน้ำเน่าเสียสีดำเกิดขึ้นประมาณสองถึงสามวันก่อนวันเข้าเก็บตัวอย่างน้ำ ขณะนี้ สำนักการระบายน้ำได้ดำเนินการถ่ายเทหมุนเวียนน้ำจนสภาพน้ำเข้าสู่สภาวะปกติแล้ว ปัญหาน้ำเสียอาจเกิดขึ้นจากหมู่บ้านที่อยู่ริมคลองลำโคลัดระบายน้ำทิ้งที่ไม่ได้มาตรฐานตามที่กฎหมายกำหนดลงสู่คลอง จะได้ดำเนินการประสานสำนักงานเขตบางแคตรวจสอบต่อไป การฟื้นฟูสภาพแวดล้อมในคลองจะสำเร็จได้ ก็ต้องอาศัยความร่วมมือจากประชาชนในการช่วยหน่วยราชการสอดส่องดูแลสภาพแหล่งน้ำ รวมทั้งแจ้งให้ทางหน่วยราชการรับทราบและแก้ไขปัญหา ขอขอบคุณประชาชนทุกท่านที่ช่วยให้ข้อมูลกับทางราชการเพื่อสิ่งแวดล้อมที่สะอาดปลอดภัยอย่างยั่งยืนต่อไป”
น้ำเน่าเสียในคลองลำโครัด ส่งกลิ่มเหม็นมาก
ขอบคุณที่ช่วยเหลือชาวบ้านที่อาศัยอยู่ริมคลอง  เพราะต้องอาศัยน้ำในคลองรดน้ำต้นไม้ และข่วยลดพาหะของโรคไข้เลือดออก คือยุง